De røde enger

De røde enger er et dansk krigsdrama fra 1945 regissert av Bodil Ipsen og Lau Lauritzen Jr. Filmen, som har Poul Reichhardt og Lisbeth Movin i hovedrollene, kretser rundt minnene til en dansk sabotør mens han venter på å bli henrettet i tysk krigsfangenskap. Den ble filmet i Danmark bare måneder etter slutten på den tyske okkupasjonen under andre verdenskrig. 

De røde enger er en hyllest til de danske motstandskjempene og blir regnet som et stilistisk mesterverk.Jørbolt, Eva 100 Års Dansk Film, Rosinante, (2001), 445pp, pg.135 Filmen fikk Gullpalmen ved Filmfestivalen i Cannes i 1946.

 Handlingen 

I det tyskokkuperte Danmark under andre verdens krig, sitter den unge danske sabotøren Michael (Poul Reichhardt) et Gestapo-fengsel og venter på å bli henrettet. Tankene hans går tilbake til hendelsene som ledet til at han ble pågrepet. På en eng i Jylland, venter Michael og hans kamerater på et britisk flyslipp av våpen og eksplosiver som skal brukes av motstandsbevegelsen. Etterpå, mens han gjemmer seg, blir Michael overrasket av tyske soldater. Han unnslipper etter at han har åpnet ild. På en landevei stopper en bil kjørt av en tysk feltoffiser (Arne Hershold). Michael overmanner offiseren og skyter ham. Kledd i offisersuniformen klarer Michael å komme til København og treffer kjæresten sin Ruth (Lisbeth Movin) på hotellet der hun bor. Toto (Lau Lauritzen), lederen av motstandsgruppen, venter på ham. De planlegger å sabotere en våpenfabrikk. Men, de mistenker at det er en tyster i gruppen og planen blir utsatt. Et av gruppens medlemmer, Dreyer (Freddy Koch), blir arrestert, så Ruth og Michael flykter til hennes onkels sommerhus. Ruth er redd for å miste Michael. Hun sier: «Dersom du dør, da er alt meningsløst – da er jeg ikke noe menneske lenger – og engene er ikke grønne lenger – de er farget rød av ditt blod.»

Planleggingen av sabotasjeaksjonen blir fullført, og gruppen går i gang på med oppdraget. Men det blir avslørt at det har vært en tyster når gruppen blir overrasket av soldater som ligger og venter på dem. I skuddvekslingen blir Michael såret, men han klarer å sprenge fabrikken i luften før han blir fanget.

I fengselet til Gestapo prøver fengselsvakten Steinz (Per Buckhøj) som hater krigen og nazistene, å hjelpe Michael litt, men kan ikke forhindre at han blir torturert. Michael står imot den brutale torturen, men han blir dømt til døden. Mens Michael er fengslet får han mistanker om hvem tysteren er og gjennom Steinz gir han beskjed til kameratene sine: Eple er råttent. En felle blir satt opp og Prikken (Preben Neergaard) avslører seg selv som tysteren. Det finnes ingen annen utvei enn å drepe ham, og det er ikke vanskelig å finne medlemmer som vil gjøre det. 

Mens han blir kjørt til stedet der henrettelsen skal finne sted, forteller Steinz Michael at han har fått en beskjed at hele Steinz sin familie er drept under de alliertes flybombardement den uken. Michael ber Steinz å flykte sammen med ham. Steinz avslår og skyter seg selv i bilen. Michael flykter og søker tilflukt i et bakeri hvor han er i stand til å kontakte Toto. Både Michael og Ruth får tak i transport til Sverige hvor de endelig kan hvile.

 Rolleliste 
   Skuespiller  RollePoul Reichhardt Michael Lans, sabotørLisbeth Movin  Ruth Isaksen, Michaels kjærestePer Buckhøj  Steinz - tysk fangevokterGyrd Løfqvist  Gustav, typografPreben Kaas  ErikKjeld Jacobsen  Hansen, sabotørArne Hersholdt  tysk feltmarskalkKarl Jørgensen tysk majorLau Lauritzen  Toto, leder af sabotørgruppePreben Neergaard  Prikken, tysterBjørn Watt Boolsen Tom, stud. theolPreben Lerdorff Rye  Alf, sabotørFreddy Koch  Dreyer, sabotørHjalmar Madsen  hotellresepsjonistBjørn Spiro  tysk underoffiserMantza Rasmussen  sjåfør Alf LarsenLillian Jensen  servitrisePoul Secher  portner hos MayzEinar Juhl  major MackensenMogens Brandt  mann som betaler tysterenOle Juul  sabotørPeer Guldbrandsen  bakersvenn

 Referanser 

 Eksterne lenker 


Kategori:Filmer fra 1945
Kategori:Filmer om andre verdenskrig
Kategori:Danske dramafilmer
Kategori:Danske krigsfilmer
Kategori:Gullpalmen-vinnere
Kategori:Sort-hvitt-filmer
Kategori:Danskspråklige filmer